als_Latn dik_Latn sag_Latn
Partia Demokratike ka hapur një portal ku mund të ankohen të gjithë maturantët që nuk janë rregjistruar në universitete.
Deputetja e PD-së, Jorida Tabaku në një postim në faqen e saj ne Facebook, pasditen e së mërkurës, sjell në vëmendje rastin e një maturanteje me mesatare të lartë që nuk ka fituar asnjë fakultet në universitetet publike.
“ Elda Xhani ka mbaruar gjimnazin “Sami Frashëri”. Me mesatare te tre viteve te shkollës 9.2 dhe mesatare te Akp 8.92. Ka aplikuar në degët: Finance UT; Ekonomiks UT; Drejtësi UT; Gazetari UT; Sociologji; Fakulteti i Shkencave Sociale; Financë Bankë UET, Jurist i Përgjithshme UET, Marrëdhënie Ndërkombëtare UET dhe Psikologji UET”, shprehet Tabaku.
Në vijim Tabaku pohon se “Kjo studente me një mesatare të lartë ditën e djeshme zbuloi se Ligji i Arsimit të Lartë dhe paaftësia e qeverise i ka hequr të drejtën për të vazhduar studimet e larta. Ndërsa ditën e sotme studentet dëgjuan një përgjigje që nuk jepte asnjë zgjidhje nga ministria Nikolla e cila është e zellshme në emërime partiake por jo zgjidhje problemesh.
“E vërteta e Ligjit të Arsimit të Lartë sapo ka nisur të bëhet e dukshme, ndërsa fajtorët vazhdon t’i lajë duart me fatin e të ardhmes së vendit. Denonconi raste te tjera tek http://ëëë.pd.al/trego-rastin-tend/!”, thekson Tabaku.
als_Latn als_Latn als_Latn als_Latn als_Latn